《敬和堂尊洪先生西征二首 其一》
明代·夏良胜

将星垂曜烛西南，江汉师行惯解骖。鸟道层空千里阁，旌头划解半江岚。

雪深淮蔡须成算，夜宴宾僚未易参。露布驰功报天子，脱衣沽酒壮歌酣。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。